**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE INIȚIALĂ**

**proiect 29 AUGUST 2024**

Urmare solicitării de emitere a avizului de mediu depuse de **COMUNA DUMITRIȚA,** cu sediul în localitatea Dumitrița, nr. 145, comuna Dumitrița, județul Bistrița-Năsăud, prin Ocolul Silvic Dealu Negru, pentru **”Amenajamentul silvic al fondului forestier proprietate publică și privată aparținând comunei Dumitrița, județul Bistrița-Năsăud, U.P.III DUMITRIȚA”**, amplasat pe raza comunelor Dumitrița, Cetate, Bistrița Bârgăului, Șieu, Șieuț,din județul Bistriţa-Năsăud, solicitare înregistrată la Agenţia pentru Protecţia Mediului Bistriţa-Năsăud sub nr. 5721/28.04.2023, cu ultima completare cu nr. 10186/23.08.2024, în baza:

* H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* H.G. nr. 1076/2004 privind stabilirea procedurii de realizare a evaluării de mediu pentru planuri şi programe;
* H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare;
* Ordinul M.M.A.P. nr. 46/2016 - instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;
* Hotărârea Guvernului nr. 685/2022 privind instituirea regimului de arie naturală protejată şi declararea ariilor speciale de conservare ca parte integrantă a reţelei ecologice europene Natura 2000 în România;
* O.M. nr.1.679 /2023 privind Ghidul metodologic specific privind evaluarea adecvata a efectelor potențiale ale planurilor/ proiectelor din domeniile de interes;
* O.M. nr.1.682 /23.06.2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, modificat prin O.M. nr. 2452/29.09.2023;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

* în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,
* urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 28.08.2024,
* în conformitate cu prevederile *H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice*,*Anexa Nr. 1 Criterii de evaluare pentru etapa de încadrare în procedura de evaluare adecvată pentru amenajamentele silvice menţionate la art. 6 alin. (2) din Hotărârea Guvernului nr. 236/2023 și* cu prevederile Anexei 1 – Criterii pentru determinarea efectelor semnificative potențiale asupra mediului din *H.G. nr. 1076/2004 privind stabilirea procedurii de realizare a evaluării de mediu pentru planuri şi programe*;
* urmare a informării publicului prin anunţuri repetate şi în lipsa oricărui comentariu din partea publicului,

**decide că planul:**

***"***Amenajamentul silvic al fondului forestier proprietate publică și privată aparținând comunei Dumitrița, județul Bistrița-Năsăud, U.P.III DUMITRIȚA***"***

**titular: COMUNA DUMITRIȚA,** cu sediul în localitatea Dumitrița, nr. 145, comuna Dumitrița, jud. Bistrița-Năsăud**,**

**prin OCOLUL SILVIC DEALU NEGRU,** cu sediul în: localitatea Orheiu Bistriței, nr. 25, comuna Cetate, jud. Bistrița-Năsăud,

în scopul aprobării: amenajamentului silvic

***necesită evaluare de mediu și necesită evaluare adecvată urmând a fi supus procedurii de adoptare cu aviz de mediu.***

**Motivele care au stat la baza luării deciziei etapei de încadrare sunt:**

*a) planul intră sub incidenţa art. 28 al O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011, cu modificările și completările ulterioare,*

*b) planul intră sub incidenţa H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice, încadrându-se la:*

* + *Art. 6. – alin. (2) „Toate amenajamentele silvice care nu sunt vizate conform* [*alin. (1)*](http://lege5.ro/App/Document/geztkmbwgmztk/hotararea-nr-236-2023-pentru-aprobarea-metodologiei-de-derulare-a-procedurii-de-evaluare-de-mediu-pentru-amenajamentele-silvice?pid=522701709&d=2023-03-23#p-522701709) *se supun etapei de încadrare în procedura de evaluare adecvată” și*
	+ *Art. 6. alin (3) „Pentru amenajamentele silvice ... prevăzute la alin. (2) pentru care autoritatea competentă pentru protecţia mediului decide în cadrul etapei de încadrare în procedura de evaluare adecvată că pot avea efecte semnificative asupra ariilor naturale protejate de interes comunitar se solicită elaborarea studiului de evaluare adecvată.”,*
	+ *Art. 6. alin. (6) Se supun etapei de încadrare în procedura de evaluare de mediu, cu aplicarea criteriilor prevăzute în anexa* [*nr. 1*](http://lege5.ro/App/Document/guydenjz/hotararea-nr-1076-2004-privind-stabilirea-procedurii-de-realizare-a-evaluarii-de-mediu-pentru-planuri-si-programe?pid=13720294&d=2023-03-23#p-13720294) *la Hotărârea Guvernului nr. 1.076/2004, cu modificările ulterioare, lit. c) „amenajamentele silvice care se suprapun, parţial sau total, cu arii naturale protejate de interes naţional/internaţional sau care pot avea efecte, în mod direct sau indirect, asupra ariilor naturale protejate de interes naţional/internaţional situate în zona probabilă de influenţă a amenajamentului silvic ...” și*
	+ *Art. 6. alin (7) „Pentru amenajamentele silvice pentru care este necesară elaborarea studiului de evaluare adecvată este necesară, în consecinţă, şi elaborarea raportului de mediu;*

*c) suprafața fondului forestier 2739,54 ha se suprapune parțial cu:*

*- situl NATURA 2000 ROSCI 0051 Cușma (1685 ha-61,50%);*

*- aria naturală protejată de interes național RONPA0218 Piatra Corbului (2,93 ha – 0,10%).*

Amenajamentul silvic prevede:

I. Prezentare generală

*Fondul forestier proprietate publică și privată aparținând comunei Dumitrița din județul Bistrița-Năsăud este administrat din punct de vedere silvic prin Ocolul Silvic Dealul Negru.*

*Din punct de vedere geomorfologic, unitatea geomorfologică predominantă este versantul. Configurația acestora este de regulă ondulată, mai rar plană sau fragmentată.*

*Din punct de vedere geografic, unitatea de producție și protecție se găsește în partea sud estică a județului Bistrița-Năsăud, în dealurile Bistriței.*

*Din punct de vedere administrativ, teritoriul studiat se află pe raza comunelor Dumitrița, Cetate, Bistrița Bârgăului, Șieu, Șieuț.*

*Suprafața fondului forestier proprietate publică și privată aparținând comunei Dumitrița, U.P. III Dumitrița, județul Bistrița-Năsăud, a făcut parte înainte de retrocedare, din punct de vedere al administraţiei silvice de stat, din cadrul OS Livezile - U.P. IV Cușma, U.P. V Budac și Ocolului Silvic Bistrița – U.P. III și U.P. V (2685,50 ha) și 54,04 ha terenuri degradate împădurite proprietate privată a comunei Dumitrița și are ca folosințe: păduri și terenuri destinate împăduririi sau reîmpăduririi – 2703,35 ha, din care 2702,20 ha păduri și 1,15 ha terenuri degradate de împădurit, terenuri afectate gospodăririi silvice – 29,79 ha, din care 3,49 ha terenuri pentru hrana vânatului, 21,60 ha drumuri forestiere și 4,70 ha terenuri cultivate pentru nevoile administrației și 6,40 ha terenuri scoase temporar din fondul forestier (ocupații și litigii).*

*Repartizarea fondului forestier pe unităţi teritorial – administrative se prezintă astfel:*

|  |  |  |  |  |  |
| --- | --- | --- | --- | --- | --- |
| *Unitatea teritorial-administrativă* | *O.S.* | *U.P.* | *Parcele aferente* | *Suprafață**ha* | *Suprafață pe UAT**ha* |
| *BISTRIȚA BÂRGĂULUI* | *Livezile* | *V Budac* | *135%, 136%* | *0,53* | *0,53* |
| *CETATE* | *Livezile* | *IV Cușma* | *66%-72%* | *3,88* | *20,54* |
| *Livezile* | *V Budac* | *78%-81%, 94%-98%* | *16,66* |
| *DUMITRIȚA* | *Livezile* | *IV Cușma* | *66%-72%* | *228,60* | *2711,32* |
| *Livezile* | *V Budac* | *73-77, 78%-81%, 82-93, 94%-98%, 99-112, 125-134, 135%, 136%, 173, 174%-176%, 177, 178, 179%, 180%, 181-192, 193%, 194, 195%-199%* | *2407,09* |
| *Bistrița* | *III* | *200, 207-209* | *8,00* |
| *Bistrița* | *V* | *201-205, 206%* | *13,59* |
| *teren degradat împădurit* | *-* | *1, 2* | *54,04* |
| *ȘIEU* | *Livezile* | *V Budac* | *193%, 195%-199%* | *5,08* | *5,09* |
| *Bistrița* | *V* | *206%* | *0,01* |
| *ȘIEUȚ* | *Livezile* | *V Budac* | *174%, 176%, 179%, 180%* | *2,06* | *2,06* |
| *Total general* |  |  |  | *2739,54* | *2739,54* |

*Accesul la fondul forestier se realizează pe drumuri forestiere și drumuri publice.*

***La actuala amenajare nu au fost propuse proiecte incluse în Anexa nr. 1 și Anexa nr. 2 a Legii nr. 292 din 3 decembrie 2018 privind evaluarea impactului anumitor proiecte publice și private asupra mediului, cu modificările și completările ulterioare.***

*Fondul forestier din cadrul UP III Dumitrița se suprapune parțial cu:*

*- situl NATURA 2000 ROSCI 0051 Cușma (1685 ha-61,50%);*

*- aria naturală protejată de interes național RONPA0218 Piatra Corbului (2,93 ha – 0,10%).*

|  |  |  |  |
| --- | --- | --- | --- |
| ***UP*** | ***Supraf. suprapusă cu AP (ha)*** | ***Ua din zona de suprapunere*** | ***Arii naturale*** |
| *III Dumitrița* | *1685,00* | *66 -136* | *ROSCI0051 Cușma* |
| *III Dumitrița* | *2,93* | *75 C* | *RONPA0218 Piatra Corbului* |

*Perioada de aplicare a amenajamentului silvic al fondului forestier, proprietate publică și privată aparținând comunei Dumitrița – UP III Dumitrița, județul Bistrița-Năsăud este 01.01.2024-31.12.2033.*

*Fondul forestier, care face obiectul amenajamentului U.P. III Dumitrița, proprietate publică și privată a comunei Dumitrița, județul Bistrița-Năsăud are suprafața totală de 2739,54 ha.*

*Repartiţia fondului forestier pe folosinţe se prezintă astfel:*

*A. Păduri și terenuri destinate împăduririi și reîmpăduriri (2703,35 ha):*

*terenuri acoperite cu pădure­­­­­­­­­­­­­­­­­­­ ........................................................... 2702,20 ha;*

*terenuri de reîmpădurit ....1,15 ha;*

*B. Terenuri afectate gospodăririi silvice (29,79 ha):*

*linii de vânătoare și terenuri pentru hrana vânatului ... 3,49 ha;*

*drumuri forestiere .... 21,60 ha;*

*terenuri cultivate pentru nevoile administrației .... 4,70 ha;*

*D. Terenuri scoase temporar din fondul forestier (6,40 ha):*

*ocupații sau litigii ... 6,40 ha;*

*În concordanţă cu obiectivele social-economice fixate, condiţiile staţionale existente, ţelurile de gospodărire adoptate şi structura reală a arboretelor, fondul forestier a fost încadrat, la actuala amenajare, în grupa I funcţională (1879,74 ha) şi în grupa a II-a funcţională (823,61 ha), în următoarele categorii funcţionale:*

|  | *Grupa, subgrupa și categoria funcțională* | *Suprafața* |
| --- | --- | --- |
| *Cod* | *Denumire* | *ha* | *%* |
|  | *Grupa I-a* |  |  |
| ***1 - 2*** | ***Păduri cu funcții de protecție a terenurilor și solurilor*** | ***293,69*** | ***11*** |
| *1.2A* | *Arborete situate pe stâncării, pe grohotișuri, pe terenuri cu eroziune în adâncime, pe terenuri cu înclinarea mai mare de30g în pe substrate de fliș, precum și cele situate pe terenuri cu înclinare mai mare de 35g pe alte substrate litologice‒ T.II* | *239,65* | *9* |
| *1.2E* |  | *54,04* | *2* |
| ***1 – 3*** | ***Păduri cu funcții de protecție contra factorilor climatici naturali sau antropici, funcții predominant climatice*** | ***50,65*** | ***2*** |
| *1.3H* | *Arborete situate în condiții foarte grele de regenerare ‒ T.II* | *50,65* | *2* |
| ***1 - 5*** | ***Păduri de interes științific*** | ***1535,40*** | ***57*** |
| *1.5C* | *Arborete cuprinse în rezervații naturale, cu regim strict de protecție − T.I* | *2,93* | *–*  |
| *1.5I* | *Arboretele destinate protecției unor specii ocrotite din faună − T.II* | *120,59* | *5* |
| *1.5Q* | *Arboretele din păduri/ecosisteme de pădure cu valoare protectivă pentru habitate de interes comunitar și specii de interes deosebit incluse în arii speciale de conservare/situri de importanță comunitară în scopul conservării habitatelor (din rețeaua ecologică Natura 2000 - SCI) − T.IV* | *1411,88* | *52* |
| ***Total grupa I*** | ***1879,74*** | ***70*** |
| *Grupa a -II-a* |
| ***2 – 1***  | ***Păduri cu funcții de producție*** | ***823,61*** | ***30*** |
| *2.1C* | *Arboretele destinate să producă, în principal, lemn pentru cherestea − T.VI* | *823,61* | *30* |
| ***Total grupa II*** | ***823,61*** | ***30*** |
| ***Total U.P. III Dumitrița***  | ***2703,35*** | ***100*** |

***Subunități de gospodărire***

*În raport cu obiectivele urmărite și funcțiile de producție și de protecție stabilite au fost constituite următoarele subunități de producție/protecție:*

| *Subunităţi de gospodărire S.U.P* |
| --- |
| *Denumire* | *Suprafaţa* | *%* |
| *A – codru regulat, sortimente obișnuite* | *2235,49* | *82* |
| *E – păduri constituite în rezervații naturale cu regim strict de protecție* | *2,93* | *1* |
| *M - conservare deosebită* | *463,78* | *17* |
|  | *2702,20* | *100* |

*Bazele de amenajare*

*Regimul: codru;*

*Compoziția țel: corespunzătoare tipului natural fundamental de pădure pentru arboretele exploatabile și compoziția țel la exploatabilitate pentru celelalte arborete;*

*Exploatabilitatea: 109 ani, de protecție pentru arboretele încadrate în Grupa I funcțională pentru care se reglementează procesul de producție și tehnică, pentru arboretele încadrate în grupa I-a funcțională șin pentru cele din grupa a II-a funcțională.*

*Ciclul: 110 ani pentru S.U.P. „A”.*

*Tratamente: tăieri progresive, tăieri succesive.*

***Recoltarea posibilităţii***

*Din volumul de 38830 m3, stabilit ca posibilitate decenală pentru amenajamentul silvic actual, s-a precomptat volumul de 618 m3 și a rezultat un volum de 38212 m3 (3821 m3/an).*

*S-a prevăzut a se executa în deceniul care urmează următoarele cantități anuale de lucrări de îngrijire a arboretelor:*

* *degajări: 3,48 ha/an;*
* *curățiri: 49,80 ha/an, cu un volum de extras de 451 m3/an;*
* *rărituri: 85,14 ha/an, cu un volum de extras de 2206 m3/an;*
* *tăieri de igienă: 526,76 ha, cu un volum de extras de 392 m3/an;*
* *tăieri de conservare: 18,05 ha/an, 513 m3/an.*

*Lucrările prevăzute a se executa în arboretele peste care se suprapune situl ROSCI0051 Cușma, sunt:*

|  |  |  |
| --- | --- | --- |
| ***Nr. crt.*** | *Lucrări propuse* | *Suprafața (ha)* |
| *1* | *Completări* | *36,42* |
| *2* | *Îngrijirea culturilor* | *3,37* |
| *3* | *Degajări* | *15,05* |
| *4* | *Curățiri* | *255,42* |
| *5* | *Rărituri* | *575,30* |
| *6* | *Tăieri de igienă* | *450,74* |
| *7* | *Tăieri progresive* | *188,92* |
| *8* | *Tăieri succesive în margine de masiv* | *14,00* |
| *9* | *Lucrări speciale de conservare* | *125,45* |

***Încadrarea fondului forestier din punct de vedere al ariilor naturale protejate, habitatelor și speciilor:***

*- pădurile care se suprapun cu situl ROSCI0051Cușma au fost încadrate în categoria funcțională 1.5Q , iar cele care se suprapun cu aria protejată de interes național RONPA0218 Piatra Corbului au fost încadrate în categoria funcțională 1.5 C.*

***Este posibil ca amenajamentul silvic să aibă un impact semnificativ asupra ecosistemelor forestiere, respectiv asupra speciilor şi habitatelor din ariile naturale protejate cu care se suprapune.***

**1. Caracteristicile planurilor şi programelor cu privire, în special, la:**

**a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;**

*Amenajamentul silvic al fondului forestier proprietatea comunei Dumitrița nu prevede:*

* *realizarea de drumuri forestiere noi;*
* *realizarea unor activități care să devieze cursuri de apă, să genereze poluare luminoasă sau prin care să se exploateze diverse zăcăminte minerale de suprafață sau subterane);*
* *realizarea de defrișări pentru schimbarea categoriei de folosință a terenului;*
* *inundarea unor terenuri.*

*însă prevede:*

* *utilizarea, stocarea, transportul, manipularea de substanțe, materiale, deșeuri solide, noxe care ar putea afecta speciile sau habitatele din ariile naturale protejate peste care se suprapune în proporție de 61,5%;*
* *efectuarea unor activități care să determine deteriorarea sau pierderea unor habitate sau specii de interes comunitar;*
* *sunt prevăzute recoltarea de produse principale pe suprafețe amplasate în arii naturale protejate de interes comunitar, degajări, curățări, rărituri și tăieri de conservare.*

**b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;**

*- planul propus poate conduce la posibilitatea apariţiei de efecte semnificative asupra mediului și ar putea afecta speciile sau habitatele din situl Natura 2000 ROSCI0051 Cușma peste care se suprapune în proporție de 61.5 %, iar acesta poate influența alte planuri sau programe propuse în zonă;*

**c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;**

*- amenajamentul propus poate afecta conservarea, protecția și îmbunătățirea calității mediului, inclusiv conservarea habitatelor naturale și a speciilor;*

**d) problemele de mediu relevante pentru plan sau program;**

***-*** *UP III Dumitrița se suprapune parțial (respectiv 61,5% din suprafață) cu situl Natura 2000 ROSCI0051 Cușma. Din suprafața totală de 2739,54 ha, o suprafață de 1685 ha este amplasată în situl Natura 2000 ROSCI0051 Cușma, iar 2,93 ha din acestea se suprapun și cu aria naturală protejată de interes național* ***RONPA0218 Piatra Corbului****.*

**e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).**

*S-au luat în considerare:*

*- Legea nr. 46/2008 - Codul Silvic, cu modificările și completările ulterioare, respectiv O.U.G. nr. 177/2022 pentru modificarea și completarea Legii nr. 46/2008 - Codul silvic, precum și privind stabilirea unor măsuri în domeniul silviculturii;*

*- Ordinul M.M.A.P. nr. 46/2016 - instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;*

*- O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011.*

*- H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice.*

**2. Caracteristicile efectelor şi ale zonei posibil a fi afectate cu privire, în special, la:**

**a) probabilitatea, durata, frecvenţa şi reversibilitatea efectelor;**

*Amenajamentul silvic propune lucrări silvice pentru următorii 10 ani, care au ca scop:*

 *- gestionarea durabilă a pădurii,*

 *- creșterea capacității de protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat.*

*Având în vedere suprafața mare care se suprapune cu arii naturale protejate, lucrările prevăzute și prezența habitatelor și speciilor de interes comunitar în zona amplasamentului, este posibil ca planul să poată avea un impact semnificativ asupra integrității ariile naturale protejate.*

**b) natura cumulativă a efectelor;**

*- planul poate genera efecte cumulative;*

**c) natura transfrontieră a efectelor;**

*- nu este cazul;*

**d) riscul pentru sănătatea umană sau pentru mediu (de exemplu, datorită accidentelor);**

*- planul nu constituie un risc pentru sănătate, dar pot să apară posibile efecte asupra mediului de ex. prin intensificarea traficului auto;*

**e) mărimea şi spaţialitatea efectelor (zona geografică şi mărimea populaţiei potenţial afectate);**

*- lucrările silvice sunt propuse pe suprafețe limitate de teren, eșalonate pe 10 ani, în cadrul amplasamentului de 353,13 ha;*

 **f) valoarea şi vulnerabilitatea arealului posibil a fi afectat, date de:**

 **(i) caracteristicile naturale speciale sau patrimoniul cultural;**

*- Fondul forestier din cadrul UP III Dumitrița se suprapune parțial cu:*

*- situl NATURA 2000 ROSCI0051 Cușma (1685 ha-61,50%);*

*- aria naturală protejată de interes național* *RONPA0218 Piatra Corbului (2,93 ha – 0,10%).*

 **(ii) depăşirea standardelor sau a valorilor limită de calitate a mediului;**

***- nu este cazul.***

 **(iii) folosirea terenului în mod intensiv;**

*- nu este cazul.*

**g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.**

*Aproximativ 61,05 % (1685 ha) din amenajament U.P. III Dumitrița face parte din situl ROSCI0051 Cușma și aproximativ 0,1 % (2,93 ha) se suprapun cu aria naturală protejată de interes național RONPA0218 Piatra Corbului.*

***În concluzie, având în vedere:***

1. *Implementarea amenajamentului poate afecta starea de conservare a habitatelor de interes comunitar din situl Cușma prezente pe suprafața planului, având în vedere**că pentru arboretele din zonele suprapuse cu situl au fost propuse mai multe tipuri de lucrări printre care: tratamentul tăierilor progresive și tăierilor succesive, precum și tăieri de conservare;*
2. *Având în vedere suprafețele parcurse cu lucrări și starea de conservare a speciilor de interes comunitar prezente pe suprafața planului este posibil ca implementarea amenajamentului să aibă impact semnificativ asupra acestora;* lucrările propuse prin plan pot să afecteze direct sau indirect zonele de hrănire/reproducere/migrație a acestor specii și pot afecta parametrii care definesc starea de conservare a acestora;
3. *În urma analizării documentației, a memoriului întocmit conform Ordin nr. 1.682/14.06.2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, și luând în considerare Criterii de evaluare pentru etapa de încadrare în procedura de evaluare adecvată pentru amenajamentele silvice menționate la art. 6 alin. (2) din Hotărârea Guvernului nr. 236/2023, s-a decis că planul necesită realizarea evaluării adecvate;*
4. *Adresa ANANP BN nr. 339/12.08.2024 consideră că este necesară evaluarea adecvată;*

 ***În conformitate cu H.G. nr. 1076/2004, art. 11 şi având în vedere criteriile pentru determinarea efectelor semnificative potenţiale asupra mediului prevăzute în Anexa 1, și în conformitate cu HG 236/ 2023 planul necesită evaluare adecvată și evaluare de mediu.***

 **Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 25.04.2023 și 28.04.2023 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 28.04.2023;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud și la sediul Ocolul Silvic Dumitrița.

 Nu au existat comentarii/contestații din partea publicului interesat/potențial afectat până la această etapă a procedurii de emitere a actului de reglementare.

 **Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

 **Planul necesită evaluare de mediu, evaluare adecvată și se va adopta cu aviz de mediu.**

 Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

 DIRECTOR EXECUTIV,

 biolog-chimist Sever Ioan ROMAN

 ŞEF SERVICIU p. ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Mariana Gal biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrita, Cod . 420035, Jud. Bistrita-Nasaud

Tel. +4 0263 224 064 Fax: +4 0263 223 709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |